നാട്ടിലിത് വെറും നാടന് വാറ്റ്, കാനഡക്കാര്ക്ക് മന്ദാകിനി മലയാളിക്ക് അഭിമാനമായി മന്ദാകിനിമലബാര് വാറ്റ് കാനഡയില് വാറ്റുചാരായം വിറ്റ് ഹിറ്റാകുന്ന മലയാളികളുടെ കഥ കേരളത്തിന്റെ നാടന് വാറ്റ് ഇപ്പോള് കടല് കടന്ന് കാനഡയില് മന്ദാകിനിമലബാര് വാറ്റ് എന്നപേരില് ഹിറ്റടിക്കുകയാണ്. കാനഡയില് സ്ഥിര താമസമാക്കിയ കോതമംഗലം ചേലാട് സ്വദേശികളായ സഹോദരന്മാരും മൂവാറ്റുപുഴ സ്വദേശിയുമാണ് ഗുണനിലവാരം ഉറപ്പുവരുത്തി കാനഡയിലെ ഒന്റാറിയോ പ്രവിശ്യയില് സര്ക്കാര് അനുമതിയോടെ മന്ദാകിനി ബ്രാന്ഡ് വിപണിയിലിറക്കിയത്. നാടന് മദ്യം രാജ്യാന്തര വിപണികളില് എന്തുകൊണ്ട് വിറ്റഴിച്ചുകൂടാ എന്ന ചിന്തയാണ് നാടന് വിദ്യകള് ഉപയോഗിച്ച് കേരളത്തിന്റെ നാട്ടിന്പുറങ്ങളില് സുലഭമായിരുന്ന വാറ്റിനെ ഇവര് കാന്നഡയിലേയ്ക്ക് പറിച്ചുനട്ടത്. 46 ശതമാനമാണ് മന്ദാകിനിയില് അടങ്ങിയിരിക്കുന്ന ആല്ക്കഹോളിന്റെ അളവ്. നാടന് വാറ്റ് എന്ന് മലയാളത്തില് കുപ്പിയില് എഴുതിയിരിക്കുന്നു. കൂടാതെ ഹിന്ദി, തെലുങ്ക്, തമിഴ്, ഗുജറാത്തി ഭാഷകളിലെ നാടന് വിളിപ്പേരുകളും കുപ്പിയില് പ്രിന്റ് ചെയ്തിട്ടുണ്ട്. കാനഡയില് മാത്രമല്ല യുഎസിലും യുകെയിലും മന്ദാകിനി തരംഗമാകുകയാണ്. ഇപ്പോളിതാ സമൂഹ മാധ്യമങ്ങളില് ഒരുകൂട്ടം പ്രവാസി മലയാളിയുടെ കുറിപ്പ് ശ്രദ്ദേയമാകുകയാണ്. കാനഡയില് മന്ദാകിനി തേടിപ്പോയ മലയാളികള്. കേരളത്തിന്റെ സ്വന്തം വാറ്റ് മറ്റൊരു നാട്ടില് കിട്ടുമ്ബോള് എങ്ങനെ അത് തേടി പോകാതിരിക്കും, മേടിച്ച് കഴിക്കാതിരിക്കും? മന്ദാകിനി തേടിപ്പോയ അവരുടെ അനുഭവമാണ് സോഷ്യല് മീഡിയകളിലൂടെ പ്രചരിക്കുന്നത്. മലയാളികളുടെ ഒത്തു ചേരരില് സംസാര വിഷയമായ മന്ദാകിനിയെ തേടി കാനഡയില് കിലോമീറ്ററുകളോളം സഞ്ചരിച്ച് ബിവറേജസില് എത്തിയ മലയാളികള്. അവര് എത്തിയപ്പോഴേക്കും ബിവറേജസ് അടയ്ക്കാനുള്ള തിരക്കിലായിരുന്നു. വേഗം ചാടി കയറി മന്ദാകിനി തരാന് പറഞ്ഞതോടെ ബിവറേജസിലെ സായിപ്പ് ചോദിച്ചത് ആര് യു മലയാളി എന്നാണ്. കാനഡയില് മന്ദാകിനിക്കുള്ള റേഞ്ച് എന്താണെന്ന് പിടികിട്ടാന് ഇത് തന്നെ ധാരാളം. മന്ദാകിനി തേടി ഇഷ്ടംപോലെ മലയാളികള് വരാറുണ്ടെന്നും ഇന്ന് എടുത്തുവെച്ച സ്റ്റോക്ക് തീര്ന്നുവെന്നും പറഞ്ഞ സായിപ്പ് പുതിയ ബോക്സ് പൊട്ടിച്ചാണ് വാറ്റ് നല്കിയതെന്നാണ് മലയാളി പ്രവാസി തന്റെ കുറിപ്പിലൂടെ പറയുന്നത്. എന്തായാലും മന്ദാകിനിയുടെ അനുഭവം പങ്കുവെച്ച കുറിപ്പ് ഇപ്പോള് സമൂഹ മാധ്യമങ്ങളിലെ ഗ്രൂപ്പുകളില് പ്രചരിക്കുകയാണ്. മലയാളികളെ സംബന്ധിച്ചിടത്തോളം തന്റെ നാട്ടിലെ ഒരു വിഭവം കടല് കടന്ന് മറുനാടുകള് ഭരിക്കുമ്ബോള് സ്വാഭാവികമായും അവന് സന്തോഷവും ആകാംക്ഷയും ഉണ്ടാവും. അതും മണവാട്ടിയെന്നും മൂലവെട്ടിയെന്നും കളിയാക്കി വിളിക്കുന്ന കേരളത്തിന്റെ തനതായ വാറ്റാണെങ്കില് മലയാളികള്ക്ക് സന്തോഷം ഇരട്ടിക്കും. മന്ദാകിനിയുടെ നിര്മ്മാണമാകട്ടെ നാടന് വാറ്റിനെ ഓര്മ്മിപ്പിക്കും വിധം തന്നെ. കരിമ്ബില് നിന്നാണ് ഇന്ഡ്യന് സ്പയിസി കറി മസാല ഫ്ലേവറോട് കൂടിയ മന്ദാകിനിയുടെ നിര്മ്മാണം. വെള്ളം, പഞ്ചസാര, കോണ്, ഈസ്റ്റ് തുടങ്ങിയവയും ഇതിന്റെ ചേരുവകളാണ്. വാറ്റിന്റെ ഉത്പാദനം നടക്കുന്നത് കാനഡയിലെ ഒന്റാറിയയോയിലെ ലാസ്റ്റ് സ്ട്രോ ഡിസ്റ്ററിയിലാണ്. യൂബര് ഈറ്റ് വഴിയും, നേരിട്ട് ഡിസ്റ്റിലറി വഴിയും ഇപ്പോള് മന്ദാകിനിയുടെ വിതരണം നടക്കുന്നു. കേരളത്തിന്റെ സ്വന്തം വാറ്റ് ഒരു തവണയെങ്കിലും രുചിക്കാനായി മലയാളികള് തിരക്കാണ്. അവരുടെ ഒത്തു ചേരലുകളിലും ആഘോഷങ്ങളിലും സ്വന്തം നാടിന്റെ രുചിയും ലഹരിയുമായി മന്ദാകിനി ഇപ്പോള് ഇടം നേടുകയാണ്. Tags